Diari Oficial de la Generalitat Valenciana


Sumari del DOGV 4079, del 05-09-2001 (2001/903669)

ORDRE de 13 de juliol de 2001, de la Conselleria de Cultura i Educació, per la qual s'autoritza la posada en funcionament d'ensenyaments en la Universitat Cardenal Herrera-CEU.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/07/13/(1)/dof/vci/html**

### Dades del document

Número de DOGV
:   4079

Data del DOGV
:   05-09-2001

Secció del DOGV
:   I. DISPOSICIONS GENERALS

Número del document
:   2001/903669


Data del document
:   13-07-2001

Organisme emissor


Tipus de document
:   Ordre

Anàlisi jurídica

 Descriptors 

:   * Universitat Cardenal Herrera-Ceu
    * ensenyament privat
    * universitat
    * títol d'estudis
    * legislació

ORDRE de 13 de juliol de 2001, de la Conselleria de Cultura i Educació, per la qual s'autoritza la posada en funcionament d'ensenyaments en la Universitat Cardenal Herrera-CEU. [2001/7778]
  
La Llei 7/1999, de 3 de desembre, de la Generalitat Valenciana, de Reconeixement de la Universitat Cardenal Herrera-CEU (DOGV de 7 de desembre), establix en l'article 4 que la Conselleria de Cultura, Educació i Ciència autoritzarà l'inici dels ensenyaments que s'autoritzen a impartir, una vegada hagen sigut homologats els títols oficials a expedir per la Universitat, d'acord amb el que establix l'article 58.4 de la Llei Orgànica 11/1983, de 25 d'agost, de Reforma Universitària, i comprovat que l'entitat titular ha complit els compromisos adquirits en l'expedient de reconeixement.
  
  
Per ordre d'esta Conselleria de 14 de març de 2000 (DOGV de 13 d'abril), es va autoritzar l'inici de les activitats de la Universitat Cardenal Herrera-CEU, així com la posada en funcionament dels ensenyaments que impartien els centres adscrits a les universitats públiques valencianes i que en virtut de la Llei 7/1999, de 3 de desembre, s'integren en la Universitat Cardenal Herrera-CEU, i que s'especifiquen a l'annex I de la mencionada llei.
  
El Reial Decret 557/2001, de 25 de maig (BOE de 14 de juny) homologa a la Universitat Cardenal Herrera-CEU, els títols de Llicenciat en Administració i Direcció d'Empreses, en Ciències Polítiques i de l'administració, en Comunicació Audiovisual, en Dret, en Investigació i Tècniques de Mercat, en Periodisme i en Publicitat i Relacions Públiques, de la Facultat de Ciències Socials i Jurídiques; de Llicenciat en Farmàcia, de la Facultat de Ciències Experimentals i de la Salut, i d'Enginyer Tècnic en Disseny Industrial de l'Escola Universitària Superior d'Ensenyaments Tècnics.
  
  
Acreditat el compliment dels requisits previstos en el Reial Decret 557/1991, de 12 d'abril, sobre creació i reconeixement d'universitats i centres universitaris, és procedent autoritzar la posada en funcionament dels ensenyaments autoritzats per la Llei 7/1999, de 3 de desembre, de la Generalitat Valenciana, de Reconeixement de la Universitat Cardenal Herrera-CEU.
  
Per això, fent ús de les competències conferides en l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
  
ORDENE
  
  
Primer
  
Autoritzar la posada en funcionament en la Universitat Cardenal Herrera-CEU, amb efectes des de la seua impartició, dels ensenyaments autoritzats per la Llei 7/1999, de 3 de desembre, conduents a l'obtenció dels títols oficials de Llicenciat en Administració i Direcció d'Empreses, en Ciències Polítiques i de l'administració, en Comunicació Audiovisual, en Dret, en Investigació i Tècniques de Mercat, en Periodisme i en Publicitat i Relacions Públiques, de la Facultat de Ciències Socials i Jurídiques; de Llicenciat en Farmàcia, de la Facultat de Ciències Experimentals i de la Salut, i d'Enginyer Tècnic en Disseny Industrial de l'Escola Universitària Superior d'Ensenyaments Tècnics, homologats per l'article 1 del Reial Decret 557/2001, de 25 de maig.
  
  
Segon
  
Els ensenyaments a què fa referència la disposició transitòria única del Reial Decret 557/2001, de 25 de maig, la posada en funcionament dels quals es va autoritzar per ordre d'esta Conselleria de 14 de març de 2000, s'extingiran a mesura que es produïsca la implantació en la Universitat Cardenal Herrera-CEU dels ensenyaments la posada en funcionament dels quals s'autoritza per la present ordre.
  
  
DISPOSICIONS FINALS
  
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador des de l'endemà de la seua publicació.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació.
  
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
  
València, 13 de juliol de 2001
  
  
El conseller de Cultura i Educació,
  
MANUEL TARANCÓN FANDOS


Còpia Permalink ELI